Kirjoittajan nimi 
Kirjoittajan ammatti ja organisaatio 

Artikkelin otsikko (Arial 16 pt)

Leipäteksti kirjoitetaan MS Wordin tai vastaavan tekstinkäsittelyohjelmiston seuraavilla asetuksilla:

Tekstikoko Arial 12 pt 

Marginaalit kaikilla sivuilla 20 mm (vasemmalla, oikealla, ylhäällä ja alhaalla)

Rivivälinä käytetään 1,15. Kappalevälit tehdään kahdella Enterin painalluksella, ei asetteluautomaatiolla. 

Ei käytetä tavutusta, sisennyksiä, tabulointia ei pitkiä välilyöntijonoja, ei sivunumerointia eikä esim. Wordin automaattisia asetteluja. Julkaisuohjelmassa on artikkeleille yhtenäiset asettelut, eivätkä yhden artikkelin erilaiset asettelut siirry sinne. 

Kuvat, kuviot ja kaaviot tallennetaan png-muotoisina kuvatiedostoina, jotka lisätään tekstiin haluttuun kohtaan (Lisää Kuva / Insert Pictures). Koska julkaisusta tehdään vain verkkojulkaisu, resoluutioksi riittää 72 pistettä tuumalle (72 dpi). 
Artikkelissa käytetyt kuvat, kuviot ja kaaviot numeroidaan juoksevasti ja kirjoitetaan niiden alle yhdeksi tekstikappaleeksi mahdollinen selitysteksti (esim. Kuva 01. Kuvasta ilmenee, että…, Kuvio 02. Tästä pelkistetystä kuviosta näemme, että …, Kaavio 03. Kaaviosta voimme havaita, että …). 

Taulukot numeroidaan juoksevasti, kuten edellä, ja laaditaan sellaisen kokoisina, että taulukoiden teksti mahtuu soluihin. Taulukoiden ulkoasu ei siirry julkaisuohjelmaan.
Taulukoiden selitysteksti kirjoitetaan, kuten edellä, mutta sijoitetaan välittömästi ENNEN taulukkoa omaksi kappaleeksi (Esim. Taulukko 01. Taulukko ilmentää hyvin…). 

Valmis oikoluettu ja tarkistettu artikkeli nimetään kirjoittajan nimellä, johon lisätään artikkelin nimi (tai ainakin sen alkuosa) ja tallennetaan yleiskäyttöisenä Rich Text Format (rtf) -tekstitiedostona (sukunimi-etunimi-artikkelin_otsikko.rtf). 
Rtf-tiedosto lähetetään sähköpostilla osoitteeseen artikkeli@itk-konferenssi.fi. Kuvia ei tarvitse lähettää erikseen.

Tämän dokumentin asetuksia voi käyttää laadittavan artikkelin mallipohjana ja teknisinä kirjoitusohjeina. 

Menestystä kirjoittamiselle!  
ITK-julkaisutiimi